Brumbies rolmaal die Reds | Netwerk24
Brumbies rolmaal die Reds
Folau Fainga'a. Foto: Getty Images
Die Brumbies het hul ongeskonde vertoningslys in Australië se Super Rugby AU behou toe hulle die Reds in Canberra ná 'n doodsnik-strafdoel met 22-20 geklop het.
Die Brumbies het weer hul rolmale eksie-perfeksie uitgevoer, wat tot twee drieë gelei het deur die haker Folau Faianga'a, wat nou 34 drieë in 37 wedstryde op dié wyse gedruk het.
Die Brumbies het nou vier uit vier oorwinnings in die reeks behaal en is sewe punte voor die Reds, wat tweede is.
Brumbies 22 (14): Drieë: Folau Fainga'a (2), Connal McInerney. Doelskoppe: Bayley Kuenzle (2). Strafdoel: Mack Hansen.
Reds 20 (3): Drieë: Harry Wilson, Angus Scott-Young. Doelskoppe: James O'Conor (2). Strafdoel: O'Conor.
• Die Rebels het die Western Force Vrydag in Sydney in bykomende tyd met 25-20 geklop ná 'n drie deur Isi Naisarani. – Sportredaksie